D'acord amb la Llei d'Educació de Catalunya i amb la legislació vigent, tal i com es preveu en les resolucions per a l'organització i el funcionament dels centres, tots els centres han de fer una avaluació de diagnòstic, centrada en les competències bàsiques del currículum.
L'avaluació diagnòstica té caràcter orientador i formatiu per als centres.
L'avaluació diagnòstica avalua l'assoliment de la competència comunicativa lingüística i de la competència matemàtica al final del tercer curs d'educació primària.
Els resultats de la prova, conjuntament amb altres indicadors, ajuden els centres a analitzar, valorar i reorientar, si cal, la pràctica docent per assolir les competències i els aprenentatges que estableix el currículum.
Per tal de proporcionar als centres un instrument homogeni de mesura, el Consell Superior d'Avaluació del Sistema Educatiu elabora les proves i defineix els criteris d'aplicació i de correcció.
Això no obstant, l'aplicació i la correcció de les proves i l'anàlisi dels resultats són a càrrec dels equips docents dels centres.
Les proves s'apliquen al final de tercer curs d'educació primària.
Les proves de tercer curs d'educació primària s'han d'aplicar entre els dies 4 i 15 de maig de 2015.
La coincidència parcial amb les proves de sisè d'educació primària permetrà als centres que ho desitgin fer adaptacions horàries i organitzatives que facilitin l'aplicació simultània d'ambdues proves.
El centre decideix el dia o els dies concrets en què es fan les proves, dins de la quinzena prevista.
El centre pot decidir administrar de manera flexible el temps d'aplicació de cada un dels quaderns.
Competència comunicativa lingüística
Avalua la competència en llengua catalana i en llengua castellana, així com en la varietat aranesa de la llengua occitana, que només s'aplica a l'Aran.
Hi ha una prova específica per a cada una de les llengües.
Cada prova inclou els apartats següents:
Cada prova consta de tres blocs, que s'apliquen en sessions diferents.
La primera sessió avalua la comprensió oral i la comprensió lectora.
Per a la comprensió oral hi ha un document per al docent amb el text que els alumnes han d'escoltar i un quadern per a l'alumne, que conté preguntes de comprensió oral sobre el text que han escoltat i dos textos amb preguntes de comprensió lectora.
Hi ha alguna pregunta on s'ha de marcar si una afirmació és vertadera o falsa i n'hi ha d'altres de resposta oberta, en què cal escriure una resposta clara.
La segona sessió avalua l'expressió escrita.
L'alumne ha de: a) completar una graella de planificació de la redacció; b) fer la redacció; c) completar una graella de revisió de la redacció.
La tercera sessió avalua l'expressió oral.
Es proporciona una graella de planificació i un tema a desenvolupar.
- La competència discursiva (la coherència del discurs i l'adequació del registre a la situació comunicativa).
- La competència lingüística (l'ús del lèxic, l'ortografia i les estructures morfosintàctiques bàsiques de la llengua).
- Els aspectes formals (la presentació i la grafia).
Es requerirà la planificació i la revisió del text per a l'avaluació de la competència.
- La planificació i l'organització del discurs.
- La competència discursiva (la coherència i cohesió del discurs i l'adequació del registre a la situació comunicativa).
- La competència lingüística (l'ús del lèxic i de les estructures morfosintàctiques bàsiques de la llengua).
- La prosòdia (volum, entonació, pronunciació, velocitat).
La prova de competència matemàtica inclou activitats de:
N'hi ha d'altres de resposta oberta i d'altres en què s'ha de justificar la resposta donada prèviament.
- La comprensió dels nombres, de les seves formes de representació i del sistema de numeració.
- La comprensió dels significats de les operacions i de les relacions que hi ha entre unes i altres.
- La comprensió de la funcionalitat del càlcul i l'estimació.
- L'anàlisi de les característiques i propietats de les figures geomètriques.
- La localització i descripció de relacions espacials.
- La identificació i aplicació de transformacions geomètriques.
- La utilització de la visualització i de models geomètrics per resoldre problemes.
- La comprensió de les magnituds mesurables, de les unitats i del procés de mesurar.
- L'aplicació de tècniques i instruments per mesurar.
- La comprensió i anàlisi dels patrons, les relacions i el canvi.
- L'ús de models i expressions matemàtiques per representar les relacions.
- La formulació de preguntes abordables amb dades i la recollida, organització i presentació de dades rellevants per respondre-les.
Aquests són els quaderns de les proves aplicades al mes de maig de 2015.
També hi ha els criteris de correcció i les proves corregides.
La informació necessària per a la correcta aplicació de les proves (procediment i calendari, accés a l'aplicació informàtica que conté les guies d'aplicació, etc.) la trobareu aquí:
Les consultes sobre l'aplicació informàtica, llistes d'alumnat o incidències diverses s'han d'adreçar al Servei d'Atenció Unificada, a l'adreça de correu [EMAIL] o bé al telèfon 900828282 (codi del Departament d'Ensenyament: 4).
Avaluació diagnòstica d'educació primària: [EMAIL]